20 વર્ષની સ્મરુતિ પટેલ ( નામ બદલેલ છે) મૂળ મહેસાણાની રહેવાસી છે. છેલ્લા 4 મહિનાથી તેના પરિવાર સાથે શહેરના રાણીપ વિસ્તારમાં ભાડે રહે છે. તેમની પાડોશમાં રમેશભાઈ પટેલ રહે છે. તેમની ત્યાં તેમના મોટાભાઈ અવાર-નવાર બાબુભાઈ પટેલ આવતા-જતાં હતા. જેથી ડાન્સરના પરિવાર સાથે બાબુભાઈનો સંપર્ક થયો હતો. જેથી બાબુભાઈએ પોતાના દીકરા હર્ષ સાથે ડાન્સરના પરિવારને લગ્ન માટે વાત કરી હતી. બાબુભાઈએ પોતાનો પુત્ર હર્ષ વિદેશ મોકલવાનો હોવાની મોટી-મોટી વાતો ડાન્સરના પરિવારને લગ્ન પહેલાં કરી હતી. જેના કારણે લાલચમાં આવીને ડાન્સરના પરિવારે હર્ષ સાથે તેના ૨૭ એપ્રિલના દિવસે લગ્ન કર્યા હતા.